BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 601-02/22-01/03
URBROJ: 2103-12-04/1-22-1

Z  A  P  I  S  N  I  K
sa 2. sjednice Upravnog vijeća Češkog dječjeg vrtića Končanica, održane dana 21. ožujka 2022. godine u prostorijama Područne osnovne škole u Končanici, Končanica 341, s početkom u 15:30 sati.

Nazočni članovi: Marija Kubišta, Mira Čukelj, Ivana Valetnta i Tihana Paclik.
Odsutna članica: Nikolina Santo-opravdano.

Ostali nazočni: Gordana Tomašek – ravnateljica Češkog dječjeg vrtića Končanica i Oto Janda – službenik Općine Končanica i ujedno zapisničar.

Jednoglasno je usvojen slijedeći

D N E V N I  R E D:

1. Usvajanje zapisnika sa 1. konstituirajuće sjednice Upravnog vijeća,
2. Razmatranje te usvajanje Procedure o blagajničkom maksimumu,
3. Razmatranje te usvajanje Procedure o izdavanju i obračunu putnih naloga,
4. Razmatranje po prijedlogu Izmjena i dopuna Pravilnika o unutarnjem ustrojstvu i načinu rada Češkog dječjeg vrtića Končanica,
5. Razmatranje po prijedlogu izmjena i dopuna Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica,
6. Razmatranje te usvajanje Završnog računa Financijskog plana Češkog dječjeg vrtića Končanica za 2021. godinu,
7. Razno.


Ad 1.) Usvajanje Zapisnika sa 2. sjednice Upravnog vijeća
Članovi Upravnog vijeća nisu imali primjedbe na dostavljeni prijedlog Zapisnika sa 1. konstituirajuće sjednice Upravnog vijeća održane dana 13. prosinca 2021. godine, te su jednoglasno donijeli slijedeći

ZAKLJUČAK: Usvaja se Zapisnik sa 1. konstituirajuće sjednice Upravnog vijeća održane dana 13. rujna 2021. godine.


Ad 2.) Razmatranje te usvajanje Procedure o blagajničkom maksimumu
Ovu točku pojasnila je predsjednica Upravnog vijeća Češkog dječjeg vrtića Končanica. Prijedlog Procedure dobili su svi članovi zajedno sa sazivom. Radi se o propisanoj proceduri u blagajničkom poslovanju Češkog dječjeg vrtića Končanica kao i propisivanju blagajničkog maksimuma, koji iznosi 5.000,00 kuna. 
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Proceduru o blagajničkom poslovanju


Ad 3.) Razmatranje te usvajanje Procedure o izdavanju i obračunu putnih naloga
Ovu točku pojasnila je predsjednica Upravnog vijeća Češkog dječjeg vrtića Končanica. Prijedlog Procedure o izdavanju i obračunu putnih naloga dobili su svi članovi zajedno sa sazivom. Radi se o propisivanju postupka kod izdavanja i obračuna putnih naloga zaposlenika Češkog dječjeg vrtića Končanica.
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Proceduru o izdavanju i obračunu putnih naloga

Ad 4.) Razmatranje po prijedlogu Izmjena i dopuna Pravilnika o unutarnjem ustrojstvu i načinu rada Češkog dječjeg vrtića Končanica
Ovu točku pojasnio je Oto Janda. Prijedlog izmjena Pravilnika o unutarnjem ustrojstvu i načinu rada Češkog dječjeg vrtića Končanica dobili su svi članovi zajedno sa sazivom. Radi se o dopuni radnog mjesta čistača/ice u Češkom dječjem vrtiću Končanica. Ukoliko se dobije suglasnost osnivača, donijet će se novi Pravilnik sa uključenim prijedlogom izmjena. Članovi su se složili sa prijedlogom.
Sukladno članku 45. Statuta vrtića, članovi Upravnog vijeća jednoglasno su utvrdili
Prijedlog izmjena i dopuna Pravilnika o unutarnjem ustrojstvu i načinu rada Češkog dječjeg vrtića Končanica

Ad 5.) Razmatranje po prijedlogu izmjena i dopuna Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica
Ovu točku pojasnio je Oto Janda. Prijedlog izmjena i dopuna Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica dobili su svi članovi zajedno sa sazivom. S obzirom na prijedlog izmjena Pravilnika gdje se utvrđuje novo radno mjesto potrebno je i odrediti i koeficijent tog radnog mjesta. Nakon kraće rasprave članovi su se složili sa prijedlogom da to bude koeficijent 1,400. Isto tako predloženo je da se na plaću obračunava i munuli staž, što do sada nje bio slučaj.
Sukladno članku 45. Statuta vrtića, članovi Upravnog vijeća jednoglasno su utvrdili
Prijedlog Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica

Ad 6.) Razmatranje te usvajanje Završnog računa Financijskog plana Češkog dječjeg vrtića Končanica za 2021. godinu
Ovu točku pojasnila je predsjednica Upravnog vijeća Češkog dječjeg vrtića Končanica. Završni račun za 2021. godinu dobili su svi članovi zajedno sa sazivom. Ukupni prihodi iznosili su 515.047,00 kuna. Ukupni rashodi iznosili su 536.497,00 kuna. Manjak prihoda iznosi 21.450,00 kuna. Višak iz 2020. godine iznosi 23.376,00 kuna, što za rezultat ima višak poslovanja od 1.926,00 kuna, koji višak se prenosi u 2022. godinu. Sa poslovanjem će se upoznati i osnivač Vrtića.
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Završni račun Financijskog plana Češkog dječjeg vrtića Končanica za 2021. godinu

Ad 7.) Razno
Pod ovom točkom ravnateljica je upoznala nazočne članove sa programom predškole, koji polazi ukupno 5 polaznika. U redovnom programu upisano je 26 djece. Isto tako upoznati su nazočni sa dugovanjima roditelja na ime usluga vrtića, te je zaključeno kako će se istima uputiti opomene. Nadalje je ravnateljica upoznala nazočne sa pokretanjem logopedskih vježbi. Logopedica dolazi dva puta mjesečno po 2 sata te se provode vježbe sa djecom. 
Kako pod ovom točkom više nije bilo rasprave, sjednica Upravnog vijeća završila je s radom u 16:10 sati.

               Zapisnik sastavio:                                                    	Predsjednica Upravnog vijeća:
                    Oto Janda                                                                      	Marija Kubišta














BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE


KLASA: 401-01/22-01/01
URBROJ: 2103-12-04/1-22-1
Končanica, 21. ožujak 2022.

Na temelju članka 45. Statuta Češkog dječjeg vrtića Končanica, Upravno vijeće Češkog dječjeg vrtića Končanica na svojoj sjednici, održanoj 22. ožujka 2022. godine, donijelo je

PROCEDURU O BLAGAJNIČKOM POSLOVANJU

Članak 1.
Procedurom o blagajničkom poslovanju uređuje se blagajničko poslovanje Češkog dječjeg vrtića Končanica (u daljnjem tekstu: Vrtić), poslovne knjige i dokumentacija u blagajničkom poslovanju, kontrola blagajničkog poslovanja, tretman manjkova i viškova  u blagajni, plaćanje gotovim novcem, kao i druga pitanja u svezi blagajničkog poslovanja. 

Članak 2.
Gotovina Vrtića je:
-novčana sredstva naplaćena od fizičkih i pravnih osoba
-novčana sredstva podignuta s transakcijskog računa
-novčana sredstva koja se nalaze u blagajni

Članak 3.
U Vrtiću se vodi glavna blagajna te se sav promet gotovinskih novčanih sredstava evidentira u glavnoj blagajni.

Članak 4.
Blagajničko poslovanje evidentira se preko:
-naloga za naplatu (uplatnica)
-naloga za isplatu (isplatnica)
-dnevnika blagajničkog poslovanja
Blagajničke poslove vezane uz glavnu blagajnu obavlja računovodstvo Komunalac Končanica d.o.o., a dužan -dužna je voditi evidenciju blagajničkog poslovanja (uplatnice, isplatnice, dnevnik blagajničkog poslovanja i popratne priloge ( račune, naloge, potvrde idr.).
Blagajničko poslovanje se vodi ručno ili putem računalnog programa.

Članak 5.
Odgovornost za blagajničko poslovanje
Gotovinska novčana sredstva drže se u kasi blagajne kojom rukuje računovodstvo Komunalac Končanica d.o.o. koji je odgovoran-odgovorna za naplate, isplate i stanje gotovine u blagajni. Računovodstvo  je dužan-dužna je raditi obračun blagajne, evidentirati blagajničko poslovanje glavne knjige te je odgovoran-odgovorna za gotovinska sredstva u glavnoj blagajni.
Kontrolu blagajničkog poslovanja obavlja ravnateljica Vrtića.

Članak 6.
U glavnoj blagajni evidentiraju se sljedeće naplate:
-podignuta gotovina s transakcijskog računa,
-ostale naknade, koje se ne mogu naplatiti bezgotovinskim putem.

U glavnoj blagajni evidentiraju se slijedeće isplate:
-polog gotovine na transakcijski račun,
-plaćanje nabavljenih dobara i usluga, 
-dnevnice i troškovi službenih putovanja,
-ostale isplate koje su nastale kao rezultat redovnog poslovanja.

Članak 7.
Isplate i naplate koje se evidentiraju u glavnoj blagajni, mogu se obavljati samo na temelju prethodno izdanog dokumenta kojim se odobrava naplata odnosno isplata  (račun, nalog, odluka ili drugi važeći dokument).
Blagajnički dnevnik s dokumentima o isplati i naplati prije njegove predaje u računovodstvo mora imati žig s potpisom od strane blagajnika, te potpis od strane primatelja tj. isplatitelja.

Članak 8.
Svaki dokument u vezi s gotovinskom isplatom i uplatom mora biti numeriran i popunjen tako da isključuje mogućnost naknadnog dopisivanja.
Ispisivanje i potpisivanje dokumenta o isplati i naplati je jednokratno, s dvije kopije i izvornikom za potrebe primatelja, tj. platitelja, računovodstva i blagajne.

Članak 9.
Naplate u glavnu blagajnu polažu se prema potrebi na transakcijski račun Vrtića.
Glavna blagajna se vodi dnevno,  a zaključuje se sa zadnjim danom tekućeg mjeseca, kad se utvrđuje stvarno stanje blagajne.
Računovodstvo vodi blagajnički dnevnik u koji unosi i podatke o utvrđenom stvarnom stanju i iskazuje eventualni višak ili manjak.
Jedan primjerak blagajničkog dnevnika sa svim priloženim dokumentima o naplatama i isplatama dostavlja se u računovodstvo na knjiženje.

Članak 10.
Maksimalni iznos novca (blagajnički maksimum) određen je u iznosu od 5.000,00 kuna.
U svim situacijama u kojima je to propisano i moguće, preporučuje se bezgotovinsko plaćanje putem transakcijskog računa Vrtića.

Članak 11.
Ova Procedura stupa na snagu s danom donošenja i bit će objavljena na oglasnoj ploči Vrtića i na web stranici Općine (www.koncanica.hr).

        PREDSJEDNICA UPRAVNOG VIJEĆA
                           Marija Kubišta











BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 401-01/22-01/02
URBROJ: 2103-12-04/1-22-1
Končanica, 21. ožujak 2022.

Temeljem članka 45. Statuta Češkog dječjeg vrtića Končanica, Upravno vijeće Češkog dječjeg vrtića Končanica na svojoj sjednici, održanoj 21. ožujka 2022. godine, donijelo je 

P R O C E D U R U
O IZDAVANJU I OBRAČUNU PUTNIH NALOGA

Članak 1.
Ova Procedura propisuje način i postupak izdavanja, te obračun putnih naloga zaposlenika Češkog dječjeg vrtića Končanica (u daljnjem tekstu: Vrtić).

Članak 2.
Način i postupak izdavanja te obračun putnih naloga za službeni put za zaposlenike Vrtića određuje se kako slijedi:

	Redni
broj
	
AKTIVNOST
	
ODGOVORNA OSOBA
	
DOKUMENT
	
ROK

	1.
	Prijedlog/zahtjeva za upućivanje na službeni put
	Ravnateljica
	Zahtjev za službeni put  uz navođenje opravdanosti službenog puta.
	Tijekom tekuće
godine

	2.
	Razmatranje zahtjeva za službeni put
	Ravnateljica
	Ukoliko je zahtjev za službeni put opravdan i u skladu s financijskim planom Vrtića daje se naredba za izdavanje putnog naloga.
	Danom zaprimanja prijedloga

	3.
	Izdavanje putnog naloga
	Računovodstvo Komunalac Končanica d.o.o.
	Putni nalog potpisuje Ravnateljica  ili osoba koju ona ovlasti, a isti se obvezno upisuje u Knjigu putnih naloga
	1 dan prije službenog putovanja

	4.
	Obračun putnog naloga
	Računovodstvo Komunalac Končanica d.o.o.
	1. Popunjava dijelove putnog naloga ( ime i prezime osobe, svrha putovanja  datum i vrijeme polaska na službeni put, datum i vrijeme dolaska sa sl. putovanja , registarske oznake,
početno i završno stanje brojila isl.).
2. Prilaže dokumentaciju potrebnu za obračun troškova putovanja (karte prijevoznika, račun za cestarinu i parkiralište i sl.).
3. Daje pisano izvješće o rezultatima službenog puta.
4. Obračunava troškove prema priloženoj dokumentaciji.
5. Ovjerava putni nalog svojim potpisom.
6. Prosljeđuje obračunati putni nalog s prilozima uz zahtjev za isplatu računovodstvu Komunalac Končanica d.o.o.
	U roku 3 dana od povratka sa službenog puta

	5.
	Isplata putnog naloga
	računovodstvo Komunalac Končanica d.o.o.
	1.provodi formalnu i matematičku provjeru obračunatog putnog naloga.
2.Obračunati putni nalog daje ravnateljici na potpis.
3.Isplaćuje troškove po putnom nalogu putem blagajne ili na račun zaposlenika koji je bio na službenom putu. 
	U roku 8 dana od dana zaprimanja zahtjeva za isplatu.

	6.
	Likvidacija i evidentiranje isplate putnog naloga
	računovodstvo Komunalac Končanica d.o.o.
	1.Likvidira putni nalog.
2. Evidentira isplatu u računovodstvenom sustavu.
	Krajem mjeseca na koji se odnosi.



Članak 3.

Ova procedura stupa na snagu danom donošenja i bit će objavljena na oglasnoj ploči Vrtića i na web stranici Općine (www.koncanica.hr).

PREDSJEDNICA UPRAVNOG VIJEĆA
        ČEŠKOG DJEČJEG VRTIĆA KONČANICA
					               Marija Kubišta
                                                                                                                           	

				


OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

Na temelju članka 40. stavka 3. i članka 41. stavka 1. Zakona o predškolskom odgoju i naobrazbi («Narodne novine», broj 10/97, 107/07, 94/13 i 98/19), te članka 45. i 89. Statuta Češkog dječjeg vrtića Končanica, Upravno vijeće na svojoj __. sjednici, održanoj __________ godine, a uz prethodnu suglasnost Općinskog vijeća Općine Končanica (KLASA: __________, URBROJ: _____________, od __________ godine), donijelo je

P  R  A  V  I  L  N  I  K
o unutarnjem ustrojstvu i načinu rada
Češkog dječjeg vrtića Končanica

I. OPĆE ODREDBE
Članak 1.
	Pravilnikom o unutarnjem ustrojstvu i načinu rada Češkog dječjeg vrtića Končanica (u daljnjem tekstu: Pravilnik), Češki dječji vrtić Končanica (u daljnjem tekstu: Vrtić) utvrđuje:
· unutarnje ustrojstvo i sistematizaciju poslova radnih mjesta, 
· uvjete koje djelatnici moraju ispunjavati za obavljanje poslova radnog mjesta,
· radna mjesta s posebnim ovlastima i odgovornostima,
· druga pitanja od značaja za rad i obavljanje poslova koji proizlaze iz djelatnosti Vrtića.

II. UNUTARNJE USTROJSTVO I
SISTEMATIZACIJA RADNIH MJESTA
Članak 2.
	Unutarnje ustrojstvo Vrtića obuhvaća dijelove procesa rada međusobno povezane prema vrsti i srodnosti poslova, a koji čine jedinstvenu radnu cjelinu.
	Unutarnjim ustrojstvom Vrtića osigurava se racionalan i djelotvoran rad Vrtića a u cilju ostvarivanja djelatnosti predškolskog odgoja.

Članak 3.
	Dijelovi procesa rada u Vrtiću utvrđeni su Statutom Vrtića, a obuhvaćaju slijedeće skupine poslova:
1. Stručno-pedagoški poslovi,
2. Pravni, administrativni i računovodstveno-financijski poslovi,
3. Pomoćno-tehnički poslovi.

Članak 4.
	Unutar dijelova procesa rada i članka 3. ovog Pravilnika utvrđuju se radna mjesta s određenim poslovima koji se kao stalan sadržaj jednog ili više zaposlenika izdvajaju u okviru cjeline radnog procesa ne narušavajući njegovo jedinstvo.
	Utvrđivanje radnih mjesta obuhvaća:
· naziv radnog mjesta,
· uvjete koje zaposlenici trebaju ispunjavati za obavljanje poslova radnog mjesta,
· popis i opis poslova radnog mjesta.



Članak 5.
	Broj izvršitelja za obavljanje određenih poslova radnih mjesta utvrđuje Upravno vijeće Vrtića za svaku pedagošku godinu planom potreba kadrova u okviru godišnjeg plana i programa rada Vrtića.
	Za svoj rad zaposlenici su odgovorni ravnatelju.

III. SISTEMATIZACIJA RADNIH MJESTA
Članak 6.
	Sistematizacijom radnih mjesta utvrđuju se naziv, uvjeti koje trebaju ispunjavati izvršitelji te opis poslova i zadataka:

____________________________________________________________________________ Red.   Naziv radnog              OPIS POSLOVA I RADNIH ZADATAKA     Stručni i drugi
br.          mjesta                                                                				uvjeti
1. RAVNATELJ	- planiranje i programiranje rada i razvoja,                VI stupanj
			   upravljanje poslovanjem, organizacija rada,           odgojno-obrazovn.
			   zastupa i predstavlja vrtić, prati ostvarivanje           struke
			   zadaća odtgojno-obrazovnog rada, njega i zaštita   - 5 godina radnog
			   djece predškolske dobi, unapređivanje kvalitete        iskustva na posl.
			   života i rada djece i odraslih, obavljanje svih             odgajatelja ili 
			   poslova utvrđenih zakonom, odlukama osnivača,       stručn. suradnika
			   Statutom i drugim općim aktima dječjeg vrtića       - 1 radnik na
										     nepuno radno
										     vrijeme od 2 sata
										      dnevno

 2.  ODGAJATELJ    - organizira i ostvaruje proces odgojno obrazovnog     VI stupanj 
			rada, njege i zaštite djece, ostvaruje zadaće na           odgojno-obrazovn.
			 zadovoljavanju osnovnih i posebnih potreba	   struke
			 djeteta, ostvaruje zadaće permanentnog stručnog	   - 3 godine radnog   
			 usavršavanja, planira i ostvaruje suradnju s 	     iskustva na posl.
			roditeljima i ostalim važnim čimbenicima,		     odgajatelja ili
			 obavlja i druge poslove vezane za odgoj i		     stručn. suradnika
			 i njegu djece po nalogu ravnatelja			   - 2 radnika na 
										     puno radno vrije.
3. KUHARICA          - radi na poslovima nabave namirnica, organizira        IV stupanj smjer
   i radi na poslovima pripreme kuhanja, serviranja       kuhar
			   i raspoređivanja hrane po grupama, brine o kvaliteti  1 god. rad. isk.
			   i kvantiteti namirnica te o racionalnom pripremanju  - 1 radnik na
			   dnevnog obroka, priprema dnevne obroke, radi na        puno radno
			   praćenju i unapređivanju sanitarno-higijenskih uvjeta     vrijeme
			   kuhinje i ostalih skladišnih prostora, pere suđe poslije
			   svih obroka, radi na poslovima pranja i glaćanja 
			   posteljnog i drugog rublja, šije i vrši popravke na 
			   tekstilnim predmetima vezano za potrebe odgojno-
			   obrazovnom procesu, pomaže u spuštanju i podizanju
			   krevetića, te obavlja i druge poslove prema potrebi 
   i po nalogu ravnatelja
____________________________________________________________________________
4. SPREMAČ/ICA	- obavlja poslove čišćenja, uređenja, dezinfekcije,	    Osnovna škola
			   održavanja unutarnjeg prostora, vanjskog prostora,   - 1 radnik na
			   košnje trave, te obavlja i druge poslove po potrebi       pola/puno radno
 		   	   i po nalogu ravnatelja 				         vrijeme

5. TAJNIK		- obavlja poslove u svezi pripremanja sjednica	   IV smjer upravnog
		              Upravnog vijeća, poslove po potrebi ravnateljice,     ekonomskog ili
			  zaprimanja, razvrstavanja, rješavanja, otpreme,	    društvenog smjera
			  arhiviranja i ostale potrebne poslove za nesmetan	    - 1 osoba na
			  rad Vrtića						       ugovor o djelu
____________________________________________________________________________
6. FINANCIJSKO-	- obavlja poslove financijskog knjigovodstva i  	   IV smjer ekonom.
    RAČUNOVODS.     druge financijske evidencije, vodi materijalno	    usmjerenja
    REFERENT	  knjigovodstvo za nabavku potrebnog materijala,	   - 1 osoba na
		    	  vrši obračun plaća, izrađuje porezne i druge	      ugovor o djelu
			  evidencije, vodi blagajničko poslovanje, vodi
			  evidenciju ulaznih i izlaznih računa i ostale 
		 	  poslove za nesmetan rad Vrtića
____________________________________________________________________________

Članak 7.
	Stručni suradnici i odgojitelji moraju osim potrebnih uvjeta ispunjavati i druge posebne uvjete propisane Zakonom o predškolskom odgoju i naobrazbi (članak 24.).
	Zaposlenici na poslovima prehrane moraju osim posebnih uvjeta imati i osnovna znanja o zdravstvenoj ispravnosti namirnica i osobnoj higijeni koju stječu prije početka rada i u tijeku rada sukladno i drugim propisima.
	Svi zaposlenici u Vrtiću moraju imati i posebnu zdravstvenu sposobnost koja se utvrđuje prije početka rada i povremeno tijekom rada sukladno zakonu i drugim propisima.

Članak 8.
	Posebne ovlasti i odgovornosti ima ravnatelj sukladno Statutu i drugim općim aktima Vrtića.

IV. PRIJELAZNE I ZAVRŠNE ODREDBE
Članak 9.
	Zaposlenici zatečeni na radnim mjestima pod točkama 1., 2. i 3. članka 6. ovog Pravilnika nastavljaju sa radom nakon stupanja na snagu ovog Pravilnika.

Članak 10.
	Stupanjem na snagu ovog Pravilnika prestaje važiti Pravilnik o unutarnjem redu i načinu rada Češkog dječjeg vrtića Končanica (KLASA: 601-02/2009-01/05, URBROJ: 2111/02-04/1-09-1 od 28. rujna 2009. godine).

Članak 11.
Ovaj Pravilnik objavljen je na oglasnoj ploči Vrtića dana ____________ godine te stupa na snagu osmog dana od dana objave, odnosno _______________ godine.

KLASA: 601-02/22-01/__
URBROJ: 2103-12-04/1-22-1
Končanica, _______________

Predsjednik Upravnog vijeća:

________________________
									         (Marija Kubišta)

Ravnateljica ČDV Končanica:

_______________________
									       (Gordana Tomašek)


Na temelju članka 51. Zakona o predškolskom odgoju i obrazovanju (NN 10/97, 107/07, 94/13 i 98/19), članka 45. Statuta ČEŠKOG DJEČJEG VRTIĆA KONČANICA-ČEŠKA MATERSKA ŠKOLA KONČENICE, a po prijedlogu ravnateljice vrtića, Upravno vijeće Češkog dječjeg vrtića Končanica (nakon pribavljene suglasnosti osnivača) na svojoj __. sjednici održanoj dana ___________ godine donijelo je

                                                                                                                                                          
Pravilnik 
o izmjenama i dopunama Pravilnika
o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica

Članak 1.
	U Pravilniku o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica (KLASA: 120-01/15-01/02, URBROJ: 2111/02-04/1-15-1 od 13. listopada 2015. godine), u članku 3. tabela se mijenja i nova glasi:

„Članak 3.
Koeficijenti za obračun plaće :
	Radno mjesto
	Osnovni koeficijent

	Ravnatelj:
završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima
	2,773

	Odgojitelj:
završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima, kao i osoba koja je završila sveučilišni diplomski studij ili specijalistički studij odgovarajuće vrste.

	2,090

	Kuharica
	1,515

	Spremač – spremačica
	1,400



Članak 2.
	U članku 4. stavku 3.  na kraju rečenice briše se točka i dodaju se riječi: „sa uračunatim minulim radom.“.

Članak 3.
	Ostale odredbe Pravilnika ne mijenjaju se i ostaju na snazi. 

Članak 4.
	Ovaj Pravilnik o izmjenama i dopunama Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica, stupa na snagu osmog dana od dana objave na oglasnoj ploči Češkog dječjeg vrtića Konačnica.

KLASA: 120-01/15-01/02
URBROJ: 2103-12-04/1-22-2
Končanica, _______________
                                                                                                                Predsjednica Upravnog vijeća : 

                                                                                                                       ________________ 
								         (Marija Kubišta)


Ovaj Pravilnik je objavljen na oglasnoj ploči Vrtića dana _______________ godine.

								         Ravnateljica:
							
								____________________
								   (Gordana Tomašek)



BJELOVARSKO-BILOGORSKA ŽUPANIJA 
OPĆINA  KONČANICA 
ČEŠKI  DJEČJI  VRTIĆ KONČANICA 
KONČANICA  341 

KLASA: 400-05/22-01/01
URBROJ: 2103-12-04/1-22-1
Končanica, 21. ožujak 2022. 

                 Na temelju članka 45. stavka Statuta Češkog dječjeg  vrtića Končanica, Upravno vijeće Češkog dječjeg vrtića Končanica na svojoj 2. sjednici, održanoj 21. 03. 2022. godine, donijelo je 

O  D  L  U  K  U
o usvajanju Godišnjeg izvještaja o izvršenju Financijskog plana Češkog dječjeg
Vrtića Končanica za 2021. godinu


                                                                         Članak 1. 
               Ovom Odlukom usvaja se Godišnji izvještaj o izvršenju Financijskog plana za 2021. godinu, koji sadrži:
· Bilancu planiranih i izvršenih prihoda i primitaka Financijskog plana za 2021. godinu
· Bilancu planiranih i izvršenih rashoda i izdataka Financijskog plana za 2021. godinu

                                                                        Članak 2.
	Godišnje izvješće o izvršenju Financijskog plana Češkog dječjeg vrtića Končanica objavit će se na službenim stranicama Općine Končanica www.koncanica.hr.

                                                                        Članak 3.
	Ova Odluka stupa na snagu danom donošenja i objavit će se na oglasnoj ploči Češkog dječjeg vrtića Končanica i na internet stranici Općine Končanica.


							   PREDSJEDNICA UPRAVNOG VIJEĆA
							ČEŠKOG DJEČJEG VRTIĆA KONČANICA
									Marija Kubišta

Ova Odluka objavljena je na oglasnoj ploči Češkog dječjeg vrtića Končanica dana 22. ožujka 2022. godine.
									RAVNATELJICA:
									Gordana Tomašek





